Source: https://www.marimekko.com/fi_fi/asiakaspalvelu
Timestamp: 2016-09-25 17:38:38+00:00
Document Index: 3552133

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

71c2a57fff6eff513e8d4f0ebac29d34fbdf3fc28e7d952805ec39159730d3c1
Voit maksaa ostoksesi verkkokaupassa määritetyillä tavoilla. Ellei toisin ole sovittu, Marimekolla on oikeus veloittaa sinua tilauksen yhteydessä. Laskutuksen tai osamaksun yhteydessä Marimekko tai sen yhteistyökumppanit voivat hankkia luottotietosi kolmannelta osapuolelta. Tällaisessa tapauksessa saat asiasta ilmoituksen. Marimekko varaa oikeuden olla tarjoamatta kaikkia maksutapoja kaikkina aikoina tai vaihtoehtoisesti ehdottaa maksutavan muutosta, jos valitsemasi maksutapa ei jostain syystä toimi tilausta täytettäessä. Huomaa, että käytettävissä olevia maksutapoja koskevat rajoitukset on ilmoitettu verkkokaupassa ja suosittelemme tutustumaan niihin ennen tilauksen tekemistä.
Suomi, Ruotsi, Norja, Saksa ja Iso-Britannia
Marimekon verkkokaupassa maksupalvelun tarjoaa Suomessa, Ruotsissa, Norjassa, Saksassa ja Iso-Britanniassa Klarna Ab (”Klarna”) (556737-0431, Sveavägen 46, 11134 Tukholma, Ruotsi). Klarna Checkout -palvelussa maksutapoja ovat laskutus, osamaksu, luottokortti ja e-maksu. Lisätietoja Klarnan palvelusta ja niiden ehdosta löydät www.klarna.fi tai verkkokaupastamme maksun yhteydessä.
Ranska, Tanska, Hollanti, Belgia, Italia ja Espanja
Marimekon verkkokaupassa maksupalvelun tarjoaa Ranskassa, Tanskassa, Hollannissa, Belgiassa, Italiassa ja Espanjassa Adyen BV (”Adyen”) (Simon Carmiggeltstraat 6-50 Amsterdam, 1011 D, Hollanti). Lisätietoja Adyenin palveluista ja niiden ehdoista löydät www.adyen.com tai verkkokaupastamme maksun yhteydessä.
Verkkokaupan Nouto valitsemastasi Postista -toimitustavalla paketti toimitetaan valitsemaasi postiin, josta paketti on noudettavissa. Mikäli ilmoitat matkapuhelinnumerosi tilauksen yhteydessä, saat postin saapumisilmoituksen myös tekstiviestinä. Posti säilyttää pakettia postissa neljätoista (14) vuorokautta, minkä jälkeen paketti palautuu Marimekolle. Verkkokaupan Postin kotiinkuljetus -toimitustavalla paketti toimitetaan tilauksen yhteydessä annettuun osoitteeseen. Käytettäessä tätä toimitustapaa sinun tulee antaa puhelinnumero, jotta Posti voi sopia toimitusajan erikseen vastaanottajan kanssa.
Toimitus Ruotsissa, Tanskassa, Norjassa, Saksassa, Ranskassa, Iso-Britanniassa, Hollannissa, Belgiassa, Italiassa ja Espanjassa
Verkkokaupan UPS Standard -toimitustavalla paketti toimitetaan arviolta 2–6 arkipäivän kuluessa. UPS Express Saver –toimitustavalla paketti toimitetaan asiakkaalle tilauksen toimitusta seuraavan arkipäivän loppuun mennessä.
Marimekko OyjOsoite: Marimekon asiakaspalvelu, Puusepänkatu 4, 00880 HelsinkiSähköposti: asiakaspalvelu@marimekko.comFaksi: +358 9 755 3051
Kun asiakas peruuttaa verkkokaupassa tekemänsä tilauksen, ja ellei toisin ole sovittu, Marimekko palauttaa tästä maksetun suorituksen toimituskuluineen pyrkien käyttämään sitä maksutapaa, jota asiakas on itse käyttänyt alkuperäisessä ostotapahtumassa. Palautus ei kata asiakkaan valitsemasta muusta kuin Marimekon tarjoamasta vakiotoimituksesta aiheutuvia lisäkuluja. Mikäli vain osa tilauksesta palautetaan, toimituskuluja ei palauteta. Tuote on lähetettävä hyvin pakattuna, hyvässä kunnossa ja mielellään alkuperäisessä laatikossaan ja/tai pakkauksessaan. Asiakas vastaa käyttöönotetun tuotteen arvonalentumisesta, ja Marimekolla on oikeus vähentää palautettavasta summasta määrä, joka vastaa tuotteen arvonalennusta verrattuna tuotteen alkuperäiseen arvoon. Mikäli tuote on sen käytön johdosta tullut myyntikelvottomaksi, asiakas vastaa tuotteen koko arvosta ja, mikäli asiakas haluaa, että tuote lähetetään hänelle uudelleen, tästä aiheutuneista kuljetuskustannuksista. Verkkokaupasta ostettuja tuotteita ei voi palauttaa Marimekon myymälään. Tuotteen vaihtoa vastaavan tuotteen eri väriin tai kokoon voi tiedustella Marimekko-myymälästä.
Peruuttaminen Ruotsissa, Tanskassa, Norjassa, Saksassa, Ranskassa, Iso-Britanniassa, Hollannissa, Belgiassa, Italiassa ja Espanjassa
Asiakkaan tulee pakata tuote huolella, liittää mukaan tieto palautettavista tuotteista ja kiinnittää lähetyksen mukana tullut UPS:n palautusosoitetarra paketin päälle. Mikäli asiakas palauttaa tuotteen sen alkuperäisessä paketissa, asiakkaan tulee kiinnittää tarra asiakkaan omien osoitetietojen päälle. Tämän jälkeen asiakas voi olla yhteydessä paikallisen UPS:n asiakaspalveluun noutoajan järjestämiseksi. Yhteystiedot UPS:n eri maiden toimipisteisiin ovat seuraavat:Tanska 35 25 80 80Ruotsi 077 662 2077Norja 800 33 470Saksa 01806 882 663Ranska 0821 233 877Italia 02 30 30 30 39Espanja 902 88 88 20Alankomaat 0900 2255 877Belgia 078 250 877Iso Britannia 03457 877 877
Marimekon verkkokauppa toimittaa tilauksia Manner-Suomeen. Emme toimita tilauksia Ahvenanmaalle. Tilauksen toimitusaika on 3–5 arkipäivää, mutta ystävämyynnin ja alennusmyynnin aikana tilauksen toimitusaika saattaa olla tavallista pidempi.
Valittavanasi on kolme toimitustapaa: toimitus kotiosoitteeseen, toimitus lähimpään postitoimipisteeseen tai pakettiautomaattiin. Toimituksen hinta kotiosoitteeseen on 9,90 €, lähimpään postitoimipisteeseen 5,90 € ja pakettiautomaattiin 5,90 €. Summa lisätään tilaukseesi valittuasi toimitustavan.
Voit maksaa verkkokaupassamme suomalaisten pankkien verkkomaksulla, yleisimmillä luottokorteilla ja laskulla. Maksut välittää Klarna AB, jonka vuoksi tiliotteellasi saattaa näkyä maksun saajana Klarna. Maksu siirtyy sieltä eteenpäin Marimekolle.
Verkkokaupassamme ei ole vaihtomahdollisuutta. Jos haluat vaihtaa tilaamasi tuotteen, sinun tulee palauttaa vaihdettava tuote verkkokauppaamme ja tehdä haluamastasi tuotteesta kokonaan uusi tilaus. Tuotteen vaihtaminen eri kokoon tai väriin onnistuu Marimekko-myymälässä, jos tuotetta on saatavilla. Tarkistathan tuotteen saatavuuden myymälästä etukäteen, sillä valikoimat vaihtelevat myymälöittäin. Myymälöiden yhteystiedot löytyvät Myymälähausta. Tuotetta ei voi palauttaa Marimekko myymälään. Tuotteen palauttaminen
Kaikilla verkkokaupastamme tilatuilla tuotteilla on 14 päivän palautusoikeus. Palautusoikeus koskee käyttämättömiä ja ehjiä tuotteita, joissa on tuotetunnukset ja -laput paikoillaan. Palautusoikeus ei koske kankaita, jotka leikataan määrämittaan asiakkaan tilauksen mukaisesti ja ovat näin ollen mittatilaustuotteita. Palautusoikeus ei koske myöskään alus- ja uima-asuja.Palauttaminen on sinulle maksutonta. Mikäli palautat kaikki tilauksellasi olleet tuotteet, hyvitämme myös tilauksesi toimituskulut.Jos haluat palauttaa tuotteen/tuotteita, toimi seuraavasti:Vaihe 1. Täytä palautuslomake sähköisesti: Palautuslomake. Sähköisen lomakkeen täyttäminen auttaa meitä käsittelemään palautuksen mahdollisimman nopeasti.
Vaihe 2. Pakkaa palautettavat tuotteet huolellisesti, mieluiten alkuperäiseen pakkaukseen.
Vaihe 3. Merkitse paketin mukana tulleeseen lähetteen kopioon selkeästi, mitkä tuotteet palautat. Palauta lähete tuotteiden mukana.
Vaihe 4. Kiinnitä paketin mukana tullut palautustarra paketin päälle niin, että se peittää alkuperäiset osoitetiedot.
Vaihe 5. Toimita paketti Postin toimipisteeseen ja varmista, että saat palautuksesta kuitin. Pakettia ei voi palauttaa kirjelaatikkoon tai pakettiautomaattiin.
Hyvitämme palauttamasi tuotteet maksutapasi mukaisesti mahdollisimman pian sen jälkeen, kun olemme vastaanottaneet ja käsitelleet palautuksesi. Saat tästä ilmoituksen sähköpostiisi.Jos valitsit tilauksen maksutavaksi laskun, sähköpostiisi lähetään uusi lasku, kun palautus on käsitelty. Voit tarvittaessa olla yhteydessä maksunvälittäjämme Klarnan asiakaspalveluun laskun eräpäivän siirtämiseksi www.klarna.fi.
Asiakaspalvelumme palvelee sinua arkisin klo 9–14 numerossa 09-7587 260. Tavoitat meidät myös sähköpostitse, asiakaspalvelu@marimekko.com. Vastaus kysymykseesi saattaa löytyä myös Usein kysytyt kysymykset -kohdasta.
Onko verkosta ostaminen turvallista?Käsittelemme asiakastietojasi luottamuksellisesti emmekä luovuta niitä eteenpäin. Verkkokaupan ja tietokoneesi välisen yhteyden suojaamiseen käytämme luotettavaa SSL-yhteyttä. Huolehdimme verkkokauppamme turvallisuudesta kehittämällä ja testaamalla palveluamme jatkuvasti.
Voinko peruuttaa tilaukseni?Kun olet tehnyt tilauksen, siirtyy se automaattisesti kerättäväksi ja toimitettavaksi eikä tilausta voi enää perua. Halutessasi voit tehdä peruuttamisilmoituksen 14 päivän sisällä. Katso tarkemmin Vaihto ja palautukset.
Voinko muokata tilaustani jälkikäteen?Kun olet maksanut tilauksesi, siirtyy se automaattisesti kerättäväksi ja toimitettavaksi eikä tilausta voi enää tämän jälkeen muuttaa.
Voinko yhdistää kaksi tekemääni tilausta?Käsittelemme kaikki tilaukset yksittäisinä tilauksina eikä niitä voi jälkikäteen yhdistää.
Voiko verkkokaupasta tilata laskulla?Verkkokaupastamme voi tilata laskulla.
Voiko tilaus peruuntua tilausvahvistuksen jälkeen?Pyrimme toimittamaan kaikki tilaukset vahvistusten mukaan, mutta erittäin poikkeuksellisissa tapauksissa on mahdollista, että usean yhtäaikaisen tilauksen vuoksi jotain tuotetta ei olekaan saatavilla. Tällaisissa tapauksissa asiakaspalvelumme ottaa yhteyttä asiakkaaseen.
Ostoskoriin lisäämäni tuote oli loppunut siirryttyäni kassalle. Miten tämä on mahdollista?Tuote on varattu vasta kun se on maksettu. Joissain tapauksissa voi käydä niin, että toinen asiakas ehtii ostamaan viimeisen kappaleen ennen kuin olet ehtinyt vahvistamaan oman tilauksesi kassalla.
Miten palautan tilaamani tuotteet?Katso kohta Vaihto ja palautukset.
Koskeeko palautusoikeus kaikkia tuotteita?Palautusoikeus koskee kaikkia käyttämättömiä ja ehjiä tuotteita, joissa on kaikki tuotetunnukset ja -laput paikallaan. Tuotteen tulee olla alkuperäispakkauksessaan. Leikattu kangas on mittatilaustuote, joten sillä ei ole palautusoikeutta. Palautusoikeus ei myöskään koske uima- eikä alusasuja.
Onko ystävämyyntituotteilla palautusoikeus?Ystävämyyntituotteillamme on palautusoikeus kuten muillakin tuotteilla. Huomioithan, että palautusoikeus ei koske kankaita eikä uima- sekä alusasuja.
Haluaisin vaihtaa tilaamani tuotteen toiseen – miten toimin?Jos haluat vaihtaa tuotteen verkkokaupan kautta, tulee sinun palauttaa alkuperäinen tuote ohjeiden mukaisesti ja tehdä uusi tilaus verkkokaupassa. Voit myös kysyä vaihdon mahdollisuutta Marimekko-myymälästä. Lue lisää kohdasta Vaihto ja palautukset
Voinko jättää paketin noutamatta, jos en halua vastaanottaa sitä?Palautuksen ja hyvityksen käsittelyn nopeuttamiseksi toivomme, että vastaanotat toimituksen ja ilmoitat peruuttamisesta Palautuslomakkeella. Katso lisää kohdasta Vaihto ja palautukset.
Vastaanottamani tuote on viallinen tai havaitsen virheen käytön yhteydessä. Miten toimia?Olemme pahoillamme viallisesta tuotteesta. Tuotevirhetapauksissa voit olla yhteydessä joko Marimekko-myymälään tai lähettää tuotteen verkkokaupan varastolle. Merkitse palautuslomakkeeseen, että kyseessä on reklamaatio. Jos toteamme tuotevirheen, hyvitämme sinulle tuotteesta maksetun hinnan. Katso lisää kohdasta Tuotereklamaatiot
Voiko tuotteita tilata ulkomaille?Suomen verkkokaupastai Marimekko toimittaa tilauksia vain Suomeen. Emme toimita tilauksia Ahvenanmaalle.
Voinko tilata tuotteita yritykselle, esimerkiksi yrityslahjoiksi?Tuotteiden tilaaminen yritykselle onnistuu, kun käytät esimerkiksi yrityksen luottokorttia maksuvälineenä. Mikäli haluat tuotteet mieluummin laskulla, voit ottaa yhteyttä yritysmyyntiimme.
Kuinka kauan tuotteiden toimitus kestää?Tuotteiden toimitusaika on 3–5 arkipäivää. Kampanjoiden ja alennusmyyntien aikana toimitusaika voi olla tavallista pidempi.
Voiko tuotteita tilata lahjaksi?Kyllä, valitsemalla tilaukselle eri toimitusosoitteen.
Miten lahjan vastaanottaja saa tiedon paketistaan?Vastaanottaja saa tiedon Postin saapumisilmoituksella. Lahjan saajalle kannattaa kuitenkin kertoa tulevasta lähetyksestä, jotta hän osaa varautua saapumisilmoitukseen.
Tarvitseeko minun rekisteröityä, jotta saan tilattua verkkokaupasta?Ei tarvitse. Voit tehdä tilauksia myös rekisteröitymättä tai kirjautumatta. Huomioithan kuitenkin, että osa eduistamme on suunnattu vain rekisteröityneille käyttäjille.
Olen rekisteröitynyt Marikylään. Miten voin muokata yhteystietojani?Kun olet kirjautunut verkkosivustollemme, voit halutessasi vaihtaa salasanasi ja päivittää yhteystietojasi kun olet rekisteröitynyt palveluun. Muuttotilanteissa saamme tiedon uudesta osoitteestasi väestörekisterijärjestelmästä, mikäli et ole asettanut osoitteenluovutuskieltoa.
Miten kampanjakoodi toimii?Tarjoamme ajoittain koodilla toimivia alennuksia. Alennuksen aktivoimiseksi syötä koodi maksuvaiheessa sille merkittyyn kenttään.
Mikä on Marimekon kankaiden leveys?Kankaiden leveys on 145–150 cm.
Mitä ovat raporteittain ostettavat kankaat?Osa kankaistamme myydään metrien sijaan raporteittain. Tämä tarkoittaa sitä, tilausyksikkönä käytetään metrien sijasta kuviokertaa. Lue lisää kohdasta Ohjeita kankaiden ostamiseen. Se, onko kangas ostettavissa metreittäin vain raporteittain, selviää kunkin kankaan tuotesivulta.
1. RekisterinpitäjäMarimekko OyjPuusepänkatu 400880 HelsinkiSUOMIPuhelin: (09) 758 71
2. Rekisteriasioita hoitava henkilöHanna Kauste
3. Rekisterin nimi Marimekko Oyj:n asiakasrekisteri
4. Rekisteröityjen ryhmäMarimekko Oyj:n kanta-asiakasjärjestelmään liittyneet henkilöt ja Marimekko Oyj:n verkkokaupan asiakkaat.
5. Henkilötietojen käyttötarkoitus- Rekisterin käyttötarkoituksena on asiakassuhteen hoitaminen rekisterinpitäjän toimintojen ja asiakaspalvelun ylläpitäminen, kehittäminen ja analysointi sekä markkinoinnin kohdentaminen eri asiakasryhmille.- Kerättyjä henkilötietoja voidaan käyttää markkinointitarkoituksiin sovellettavan lainsäädännön, kuten Suomen henkilötietolain (523/1999) mukaisesti.
6. Rekisterin tietosisältöRekisterissä voidaan käsitellä seuraaviin ryhmiin sisältyviä tietoja:Perustiedot, kuten: nimi; syntymäaika; sukupuoli; sähköpostiosoitteet; puhelinnumerot; osoitteet; ammatti sekä talouden koko.Asiakkuuteen tai muuhun asialliseen yhteyteen liittyvät tiedot, kuten: Marimekon palveluiden käyttämiseen liittyvät tunnistamistiedot; (kanta-asiakasnumero); asiakkuuden alkamisajankohta sekä suoramarkkinointiluvat ja -kiellot.Tarjouksiin ja ostoihin sekä muuhun yhteydenpitoon liittyvät tiedot, kuten: rekisteröityyn kohdistetut ja tarjotut edut, palvelut ja kampanjat sekä niiden käyttö ja muu asiakkuuteen tai muuhun asialliseen yhteyteen liittyvä yhteydenpito, viestintä ja toimenpiteet sekä Marimekon myymälöissä tehdyt ostot; ostopäivämäärä, ostetut tuotteet (ostettujen tuotteiden määrät ja hinnat sekä oston kokonaissumma)
7. Säännönmukaiset tietolähteet - Tietoja kerätään pääsääntöisesti rekisteröidyiltä itseltään asiakkuuden tai muun asiallisen yhteyden alkaessa ja kestäessä. - Henkilötietojen päivityksiä saadaan myös päivityspalveluja tarjoavilta viranomaisilta, järjestöiltä ja yrityksiltä, julkisista rekistereistä sekä muista julkisista lähteistä.
8. Säännönmukaiset tietojen luovutukset ja tietojen siirto EU:n tai Euroopan talousalueen ulkopuolelleMarimekko voi luovuttaa henkilötietoja voimassaolevan lainsäädännön sallimissa ja velvoittamissa rajoissa seuraavasti:
- Rekisteröidyn antaman suostumuksen perusteella;- Marimekko-konserniin kuuluville yhtiöille sekä valtuutetuille kolmansille osapuolille siinä määrin, kuin ne osallistuvat tässä rekisteriselosteessa mainittujen käyttötarkoitusten toteuttamiseen. Marimekko velvoittaa mainitut tahot pitämään kaikki niille luovutetut henkilötiedot salassa ja turvaamaan henkilötietosi riittävällä tavalla; ja- Pakottavaan lainsäädäntöön perustuvan vaatimuksen nojalla.
Luovutukset EU- ja ETA -maiden ulkopuolelle: - Marimekko saattaa luovuttaa henkilötietoja EU- ja ETA -maiden ulkopuolelle tämän rekisteriselosteen mukaisten tarkoitusten toteuttamiseksi; ja - Marimekko luovuttaa tai siirtää henkilötietoja EU- ja ETA-maiden ulkopuolelle ainoastaan sellaisille yhteisöille, joiden osalta Marimekko on varmistanut riittävän tietosuojan tason sopimuksin tai muutoin lain edellyttämällä tavalla.
Teknisistä ja tietojen käyttöön liittyvistä käytännöllisistä syistä johtuen tietoja saatetaan säilyttää Marimekon käyttämien ulkopuolisten palveluntarjoajien palvelimilla ja nämä ulkopuoliset palveluntarjoajat saattavat käsitellä tietoja Marimekon lukuun.
9. Rekisteröityjen oikeudet Rekisteröidyillä on lain asettamissa rajoissa oikeus a) tarkastaa, mitä tietoja Marimekko on hänestä kerännyt; b) vaatia virheellisen, tarpeettoman, puutteellisen tai vanhentuneen henkilötiedon korjaamista tai poistamista c) kieltää Marimekkoa käsittelemästä henkilötietojansa suoramarkkinointia sekä markkina- ja mielipidetutkimuksia varten.
Edellä mainittuja oikeuksia voidaan käyttää ottamalla Marimekkoon yhteyttä tämän rekisteriselosteen alussa mainittuja yhteystietoja käyttäen.
10. Rekisterin suojauksen periaatteet Konkreettinen aineisto (paperiset kanta-asiakaslomakkeet) hävitetään käsittelyn jälkeen. Sitä ennen aineistoa säilytetään lukitussa tilassa. Rekisterin käyttö on rekisterinpitäjän organisaatiossa ohjeistettu ja henkilörekisteriin pääsy on rajattu siten, että ATK-järjestelmään tallennettuihin rekisterin sisältämiin tietoihin pääsevät ja niitä ovat oikeutettuja käyttämään vain ne rekisterinpitäjän työntekijät, joilla on työtehtäviensä puolesta siihen oikeus. ATK-järjestelmä on suojattu käyttöjärjestelmän suojausohjelmiston avulla. Järjestelmään sisäänpääsy edellyttää kultakin rekisterin käyttäjältä käyttäjätunnuksen ja salasanan syöttämistä.
Evästeiden käyttöMarimekko käyttää evästeitä verkkosivustollaan marimekko.com. Marimekolla on siten velvollisuus tiedottaa verkkosivuston käyttäjiä evästeiden käytöstä.
Mitä evästeet ovat?Evästeet ovat pieniä tekstitiedostoja, jotka selain tallentaa käyttäjän tietokoneelle tai päätelaitteelle Internetiä käytettäessä. Evästeitä käytetään monista syistä, joista yleisin on verkkosivuston tarkoituksenmukainen toiminta.
Miksi Marimekko käyttää evästeitä?Marimekko käyttää evästeitä eri tarkoituksiin. Evästeitä käytetään ensinnäkin tilastotietojen keräämiseen. Näin Marimekko voi tutkia, miten verkkosivustoa käytetään, ja siten parantaa verkkosivuston helppokäyttöisyyttä. Tilastotiedot ovat luonnollisesti nimettömiä.
Miten hyväksyn Marimekon evästeiden käytön?Marimekolla on velvollisuus kysyä käyttäjän suostumusta tallentaa evästeitä käyttäjän tietokoneeseen tai päätelaitteeseen. Suostumusta kysytään, kun käyttäjä käy ensimmäisen kerran verkkosivustolla. Sivun yläreunaan ilmestyy tietopalkki, jossa kerrotaan sivuston käyttävän evästeitä ja josta käyttäjä voi napsauttamalla lukea lisätietoja evästeistä. Jos käyttäjä ei napsauta linkkiä, vaan siirtyy eteenpäin sivustoon, Marimekon evästeet alkavat toimia, ja palkki häviää.
Käyttäjä voi kieltää evästeiden tallentamisen tietokoneelleen selaimen asetuksista. Tällöin tulee kuitenkin muistaa, että kaikki verkkosivuston toiminnot eivät toimi mahdollisimman hyvin ilman evästeitä. Käyttäjä voi aina tarkistaa, mitä evästeitä tietokoneelle on tallennettu, sekä muuttaa ja poistaa tallennettuja evästeitä..
Verkkosivuston käyttämät evästetyypitMarimekko käyttää useita erityyppisiä evästeitä. Google Adwords -evästeitä käytetään seuraamaan, mitä mainoksia käyttäjä näkee, ja kuinka tehokkaita Google-haun tuottamat mainokset ovat. Niitä voidaan käyttää myös Google-hakujen mukauttamiseen, jotta käyttäjän hauista tulee tehokkaampia. Adwords-evästeet tallennetaan 30 päiväksi.
Verkkosivusto käyttää myös muita evästeitä muistaakseen käyttäjän kielivalinnan, jotta käyttäjän ei tarvitse aina valita kieltä uudelleen. Evästeitä käytetään antamaan käyttäjälle yksilöllinen istuntotunniste, joka poistetaan, kun käyttäjä sulkee selaimen. Lisäksi verkkosivusto käyttää teknisiä evästeitä, jotka varmistavat, että käyttäjä ohjataan alueellisesti oikeaan osioon verkkosivustossa ja että sivun osaelementit pidetään avoinna. Verkkosivusto voi sisältää linkkejä muihin sivustoihin. Marimekko ei vastaa näistä sivustoista, eikä Marimekon evästekäytäntö koske niitä.
Evästeiden hylkääminen ja poistaminenKäyttäjä voi hylätä evästeet selaimen asetuksista. Kuten edellä on todettu, kaikki Marimekon verkkosivuston toiminnot ja palvelut eivät toimi hyvin, jos käyttäjä on hylännyt evästeiden käytön selaimessa.
Kaikissa selaimissa evästeitä voidaan poistaa yksitellen tai kaikki kerralla. Asetukset löytyvät eri paikoista selaimen mukaan..
Muut kysymyksetVerkkosivuston käyttäjät voivat kysyä lisätietoja evästeiden käytöstä ottamalla yhteyttä asiakaspalveluun asiakaspalvelu@marimekko.com.
Kankaan tilaaminen verkkokaupastaKangas tilataan verkkokaupastamme kuten muutkin tuotteet. Valitse mieleisesi kangas, väri, metri- tai raporttimäärä ja siirrä se ostoskoriin. Ostoskorissa näet kankaan lopullisen hinnan ja määrän.
Yleistä tietoa kankaistaKankaidemme leveys on 145–150 cm. Kankaan raporttimitta on mainittu kankaan teknisissä tiedoissa. Raportit voivat poiketa ilmoitetusta +/– 3 %.
Paljonko tarvitsen kangasta?Ompelutyö kannattaa suunnitella huolellisesti ennen kankaan tilaamista, jotta tilaat varmasti oikean määrän kangasta. Laskuissa tulee huomioida ompelutyöhön tarvittavan kankaan menekki käänteineen ja kuvion kohdistuksineen.
1. Minkä kokoisen tyynynpäällisen haluat?Yleisimmät tyynynpäälliskoot ovat 40 x 40 cm ja 50 x 50 cm.Jos olet tekemässä uutta päällistä vanhalle tyynylle, tarkista mitat.
2. Paljonko kangasta tarvitset?A) Tyynyn leveys on 50 cm tai vähemmän: korkeus + 10 cm saumoihin = tarvittava kangasmäärä.
Esimerkki:tyynyn koko 40 x 40 cm – osta vähintään 0,5 metriä kangasta (40 cm + 10 cm).
B) Tyynyn leveys on enemmän kuin 50 cm:leveys + korkeus + 10 cm saumoihin = tarvittava kangasmäärä.
Esimerkki:tyynyn koko 70 x 70 cm – osta vähintään 1,5 metriä kangasta (70 cm + 70 cm + 10 cm).
1. Mittaa pöytäsi.Mittaa pöydän pituus ja päätä, kuinka paljon haluat liinan riippuvan pöydän päissä.Yleensä riippuvan helman pituus on noin 25 cm pöydän molemmissa päissä.
2. Paljonko kangasta tarvitset?Pöydän pituus + päistä riippuvan helman pituus yhteensä + 15 cm käänteisiin = tarvittava kangasmäärä.
Esimerkki:pöydän pituus 3 m – osta vähintään 3,65 metriä kangasta (3 m + 25 cm + 25 cm + 15 cm).
1. Valitse verhotyyppi ja ota mitat.A) KappaB) Lyhyt sivuverhoC) Pitkä sivuverho
2. Päätä verhojen ripustustapa.1) Verhokoukut tai nipistimetKäänteisiin tarvitaan kangasta 25 cm per verho.
2)VerhokujaKäänteisiin tarvitaan kangasta 30 cm per verho. 3. Paljonko kangasta tarvitset?Verhon pituus verhotangon yläreunasta verhon alalaitaan mitattuna + 25/30 cm käänteisiin = tarvittava kangasmäärä.
Esimerkki:pujotuskujallisen verhon pituus 250 cm – osta vähintään 2,8 metriä kangasta (250 cm + 30 cm).
1. Marimekko Oyj:n (jäljempänä näissä ehdoissa ”Marimekko”) asiakasohjelma tarjoaa vaihtuvia etuja uskollisille asiakkaille. Näillä säännöillä ei ole tarkoitus rajoittaa mitään kuluttajan oikeuksia. Jäsenetuja voi käyttää vain Marimekko Oyj:n myymälöissä ja tehtaanmyymälöissä. Jälleenmyyjäomisteisia Marimekko-myymälöitä ja useita tuotemerkkejä edustavia jälleenmyyjiä, joiden valikoimiin kuuluu myös Marimekko-tuotteita, ei velvoiteta tarjoamaan samoja etuja.
2. Marimekon asiakasohjelmaan osallistuakseen asiakkaan on oltava vähintään 15-vuotias, ellei sovellettavasta pakottavasta lainsäädännöstä muuta johdu. Asiakasohjelmaan osallistuminen edellyttää, että asiakas nimenomaisesti hyväksyy nämä ehdot ja pitää niitä itseään sitovina. Tämä tapahtuu joko täyttämällä ja allekirjoittamalla jäsenhakemuslomake ja palauttamalla se Marimekon myymälään tai liittymällä ohjelmaan verkkosivustolla www.marimekko.com.
4. Marimekon asiakasohjelman jäsenyys on henkilökohtainen, ja vain jäsen itse saa tehdä asiakkuusohjelmaan liitännäisiä ostoksia, ellei erikseen toisin mainita.
5. Jotta Marimekko pystyy palvelemaan ohjelman jäseniä parhaalla mahdollisella tavalla, jäsenten on ilmoitettava Marimekolle kaikista yhteystietojensa muutoksista joko ottamalla yhteyttä Marimekko-myymälään tai lähettämällä sähköpostia osoitteeseen asiakaspalvelu@marimekko.com. Jäsenet voivat myös päivittää itse yhteystietojaan sähköisessä Marikylä-palvelussa osoitteessa www.marimekko.com Jäsenet saavat omat tietonsa nähtäväkseen lähettämällä sähköpostia osoitteeseen asiakaspalvelu@marimekko.com.
6. Marimekko pidättää itsellään oikeuden ilman erillistä ilmoitusta lopettaa kanta-asiakasohjelma ja muuttaa tai tarkistaa sen ehtoja. Ehtojen muutoksista tiedotetaan lähettämällä jäsenille henkilökohtainen ilmoitus tai julkaisemalla päivitetyt ehdot Marimekon verkkosivustolla kuukautta ennen muutosten voimaantuloa.
7. Marimekolla on oikeus irtisanoa jäsenyys milloin tahansa, jos kyseinen jäsen on rikkonut Marimekon kanta-asiakasohjelman ehtoja. Jäsen voi erota Marimekon kanta-asiakasohjelmasta milloin tahansa ilman irtisanomisaikaa lähettämällä sähköpostia osoitteeseen asiakaspalvelu@marimekko.com tai lähettämällä irtisanomisilmoituksen postitse osoitteeseen Marimekko Oyj, Asiakaspalvelu, Puusepänkatu 4, 00880 Helsinki.
8. Marimekon kanta-asiakasohjelman järjestäjä ja hallinnoija on Marimekko Oyj, Asiakaspalvelu, Puusepänkatu 4, 00880 Helsinki, puh. +358 9 758 7272, sähköposti: asiakaspalvelu@marimekko.fi.
7. Säännönmukaiset tietolähteet - Tietoja kerätään pääsääntöisesti rekisteröidyiltä itseltään asiakkuuden tai muun asiallisen yhteyden alkaessa ja kestäessä.- Henkilötietojen päivityksiä saadaan myös päivityspalveluja tarjoavilta viranomaisilta, järjestöiltä ja yrityksiltä, julkisista rekistereistä sekä muista julkisista lähteistä.
- Rekisteröidyn antaman suostumuksen perusteella; - Marimekko-konserniin kuuluville yhtiöille sekä valtuutetuille kolmansille osapuolille siinä määrin, kuin ne osallistuvat tässä rekisteriselosteessa mainittujen käyttötarkoitusten toteuttamiseen. Marimekko velvoittaa mainitut tahot pitämään kaikki niille luovutetut henkilötiedot salassa ja turvaamaan henkilötietosi riittävällä tavalla; ja - Pakottavaan lainsäädäntöön perustuvan vaatimuksen nojalla.
Tarjoamme kaikille tuotteillemme ilmaisen lahjapaketoinnin. Voit valita ostoskorissa, pakataanko jokainen ostoskorin tuote erikseen vai tulevatko kaikki tuotteet samaan pakettiin. Mikäli ostoskorin tuotteet paketoidaan erikseen, numeroidaan paketit pakkausvaiheessa, jotta vastaanottaja voi lähetteestä tarkastaa, mikä lahja löytyy mistäkin paketista. Paketeista numerointi löytyy lahjanauhan päästä. Paketoimme lahjat kauniiseen, kuhunkin sesonkiin sopivaan lahjapaperiin. Liity Marimekon asiakasohjelmaan:
© Marimekko 2016 Lisätään ostoskoriin... Poistetaan ostoskorista... Jatka ostoksia